stanford-oval/wikipedia huggingface dataset:
Palm OS
Ominaisuudet

Palm OS on suljetun lähdekoodin sulautettu käyttöjärjestelmä, jota voidaan ajaa monenlaisissa taskukokoisissa laitteissa. Myös Palm OS -pohjaisia rannetietokoneita on valmistettu. Ennen versiota 5.0 PalmOS toimi Motorola DragonBall-suorittimissa. Versiossa 5.0 siirryttiin käyttämään ARM-alustaa.
Nykyisen version eli 5.4 Garnetin keskeiset ominaisuudet ovat:[lähde? ]
Yksinkertainen yksittäisajojärjestelmä, jonka ohjelmat toimivat koko näytöllä.
Tukee mustavalko- ja värinäyttöjä, joiden resoluutio on enintään 480 * 320.
PIM-toiminnot, kuten kalenteri, muistio, osoitekirja ja tehtäväluettelo
Graffiti 2 -niminen kynäpohjainen tekstinsyöttöjärjestelmä
HotSync-niminen synkronointitoiminto, jota käytetään pöytäkoneiden ja kannettavien kanssa
Äänentoisto ja nauhoitus
Laitteen salasanasuojaus ja salakirjoitus
Tuki TCP/IP-verkoille
Tuki sarjaportille, USBille, IrDAlle, Bluetoothille ja Wi-Fille
Muistikorttituki
Ongelmat

PalmOS ei tue varsinaista moniajoa. Muistikorttituki on rajoittunut, eikä muistikortteja voi käyttää kaikkien sovellusten kanssa. Palm tarjoaa tämän takia joistain älypuhelimistaan Windows Mobile -versiota. Palmin uuteen Pre-älypuhelimeen on tulossa WebOS.[lähde? ]
Palomuuri (täsmennyssivu)

Wikisanakirjassa on tähän liittyvä sananselitys: .
Palomuuri voi tarkoittaa ainakin seuraavia:
palomuuri, rakennuksen osastoiva seinä, joka palotilanteessa estää tulen leviämisen
palomuuri, tietoturvajärjestelmä, joka suodattaa läpikulkevaa liikennettä
palomuuri, talousuutisoinnin metafora; mm. rahoitusvakausväline ERVV:n tukemista käytetty kielikuva Euroopan velkakriisin yhteydessä
Palomuuri, Henning Mankellin Kurt Wallander -sarjan rikosromaani vuodelta 1998
Firewall (televisioesityksessä suomeksi Palomuuri), yhdysvaltalainen rikostrilleri vuodelta 2006.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palomuuri”, voi hakea sivunnimihaulla, laajalla sivunnimihaulla tai tekstihaulla.
Palomäen seisake

Palomäen seisake (lyh. Plm) on Jokioisten Museorautatien seisake Humppilan kunnassa Kanta-Hämeessä. Liikennepaikka sijaitsee Taipaleentien tasoylikäytävän luona Palomäki-nimisen mäen ja talon pihapiirin tuntumassa 4,3 kilometriä pohjoiseen Minkiön asemalta ja 3,5 kilometriä etelään Humppilan asemalta ratakilometrillä 3,7.
Alun perin liikennepaikka oli yksi kapearaiteisen Jokioisten rautatien liikennepaikoista. Se otettiin käyttöön  moottorivaunuliikenteen alkaessa 25. helmikuuta 1931 ja lakkautettiin 30. syyskuuta 1951. Liikennepaikalla on ollut kyläläisten talkootyönä rakentama pieni odotushuonerakennus, joka valmistui vuonna 1946. Rakennus oli käytössä liikennepaikan lakkauttamiseen saakka; se purettiin samalla kertaa kuin rataosuuskin vuonna 1975. Rakennuksen ulkonäkö ja rakenne tunnetaan.
Jokioisten Museorautatie otti seisakkeen uudelleen käyttöön 5. kesäkuuta 1994, kun uudelleenrakennettu osuus Minkiöltä Humppilaan vihittiin käyttöön.
Nykyisin liikennepaikalla ei ole asemarakennusta, ainoastaan seisakkeen nimikyltti ja lyhyt laituri. Ratapihaa tai sivuraiteita ei ole. Museorautatien henkilöjunat pysähtyvät liikennepaikalla tarvittaessa.
Palomäkeä käytettiin useana vuotena junanlähetyspaikkana Humppilan toripäivän yhteydessä, jolloin sen ja Humppilan välillä liikennöi erityinen torijuna.
Pattijoen kirkko

| Pattijoen kirkko |
| --- | --- |
 Pattijoen kirkko kesällä 2008.
Sijainti:  Pattijoki, Raahe
Seurakunta:  Raahen seurakunta
Rakentamisvuosi:  1912
Suunnittelija:  Josef Stenbäck
Materiaali:  betoni ja tiili
Istumapaikkoja:  250
Tyylisuunta:  jugend
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pattijoen kirkko, sankarihaudat 
Uskonnon, kodin ja Isänmaan puolesta 1939 - 1940 , 1941 - 1944
Pattijoen kirkko on betonista ja tiilestä rakennettu sekä valkoiseksi rapattu kirkko Raahessa Pattijoen taajamassa, Pohjois-Pohjanmaalla. Kirkon suunnitteli Josef Stenbäck ja se rakennettiin 1912. Tyylisuunta on jugendvaikutteista. Sementtipaanukatto on jyrkkä ja satulanmuotoinen. Pitkäkirkon muotoisen kirkon päädyssä on torni ja alttarin päätyä ulkonevat poikkipäädyt, jotka ovat itse kirkon katon harjaa matalammat. Suurehkossa tornissa on suippo ja jyrkkä huippu. Istumapaikkoja on 250, pinta-alaa 250 neliömetriä. Kun kirkko vihittiin adventtina 8. joulukuuta 1912, oli sali niin täynnä, että jumalanpalveluksia piti järjestää kaksi. Kirkon vihki Oulun piispa Juho Koskimies.
Urut on valmistanut Urkurakentamo Tuomi 1977 ja niissä on 11 äänikertaa ja kaksi sormiota. Golgataa kuvaava puinen alttariveistos on peräisin Saksasta. Erikoisuutena kirkon saarnatuoli on kirkkosalin oikealla puolella alttarille päin katsottaessa.
Kirkon sankarihautausmaan on suunnitellut arkkitehti Uki Heikkinen, sankariristi muureineen on valmistunut v. 1949. (Arkistoitu – Internet Archive)
Aiheesta muualla

Raahen matkailuoppaat: Stenbäckin tunnelmaa ja yksityiskohtia (Arkistoitu – Internet Archive).
Ovi (täsmennyssivu)

Ovi voi tarkoittaa jotakin seuraavista:
ovi, kulkuväylä
OVI (optically variable ink), painoväri
Ovi, entinen lehti
Ovi, Nokian mobiiliportaali
Ovi, Helene Schjerfbeckin maalaus
Ovi, Aleksandr Ovetškin (s. 1985), venäläinen jääkiekkoilija
Ovi, Ovidiu Cernăuțeanu (s. 1974), romanialainen muusikko
Ovi, Aarne Tarkaksen televisionäytelmä vuodelta 1968.
Ovi, Erkko Kivikosken lyhytelokuva vuodelta 1966
”Ovi”, Seremonia-yhtyeen single
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ovi”, voi hakea sivunnimihaulla, laajalla sivunnimihaulla tai tekstihaulla.
Palm Beachin piirikunta

Palm Beachin piirikunta (engl. Palm Beach County) on Yhdysvaltojen Floridan osavaltiossa sijaitseva piirikunta. Sen väkiluku oli 1 471 150 vuonna 2017 ja sen pinta-ala on 6 172 neliökilometriä. Piirikunnan hallintokeskus West Palm Beach on myös sen suurin kaupunki.
Asukkaat

Piirikunnan asukkaista 55,8 prosenttia on valkoisia, 21,5 prosenttia latinalaisamerikkalaisia ja 18,2 prosenttia mustia. 31,1 prosenttia puhuu muita kieliä kuin englantia. 88,8 prosenttia asukkaista on Yhdysvaltain kansalaisia. Piirikunnan väestön keski-ikä on 44,7 vuotta.
Kuvia piirikunnasta

West Palm Beachin kaupunki.
Rantaa Delray Beachissa.
Aiheesta muualla

Kuvia tai muita tiedostoja aiheesta Palm Beachin piirikunta Wikimedia Commonsissa
Peggie Castle

| Peggie Castle |
| --- | --- |

Henkilötiedot
Syntynyt: 22. joulukuuta 1926 Appalachia, Virginia, Yhdysvallat
Kuollut: 11. elokuuta 1973 (46 vuotta) Hollywood, Kalifornia
Ammatti:  näyttelijä
Aiheesta muualla
IMDb 
Elonet
Peggie Castle (22. joulukuuta 1926 Appalachia, Virginia – 11. elokuuta 1973 Hollywood, Kalifornia) oli yhdysvaltalainen näyttelijä. Castle näytteli ensimmäisen kerran elokuvissa vuonna 1947. Hän näytteli lähinnä B-elokuvissa tyypillisesti toisen naisen roolissa. Hänen elokuviinsa kuuluvat muun muassa Maksa elämäni (1951), Invasion USA (1952) ja Mies ilman muistia (1954). Televisiossa Castle näytteli neljä kautta lännensarjassa Lawman, jonka päätyttyä hän lopetti näyttelemisen vuonna 1962.
Castle kuoli maksakirroosiin 46-vuotiaana. Hän on saanut tähden Hollywood Walk of Famelle.
Out Stack

Out Stack
Out Stack nähtynä Muckle Fluggalta.
| --- | --- |
Muut nimet:  Ootsta
Sijainti:  Shetlanti, Skotlanti Yhdistynyt kuningaskunta
Pinta-ala:  0,02 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Out Stack on yksi Shetlandsaarista. Se sijaitsee Unstista 3 kilometriä pohjoiseen ja aivan Muckle Fluggan pohjoispuolella. Out Stack on siten pohjoisin Britteinsaari.
Out Stackilla ei ole ihmisasutusta. Saari kuuluu Shetlandsaarten pohjoisten saarten ryhmään ja on osa Hermanessin kansallista luonnonsuojelualuetta.
Aiheesta muualla

Kuvia tai muita tiedostoja aiheesta Out Stack Wikimedia Commonsissa
Paavo Stenius

| Paavo Stenius> Henkilötiedot |
| --- | --- |
Syntynyt: 25. huhtikuuta 1969 (ikä 55) Oulu
Kansalaisuus:  suomalainen
Taiteilija
Ala:  Maalaustaide Mosaiikkitaide 
Palkinnot
 Saksalais-Suomalaisen kauppakamarin Oktoberfest-taidekilpailu 2013 voitto. 
Paavo Stenius (s. 1969 Jyväskylä) on suomalainen taidemaalari. Steniuksen ekspressionstiset teokset kuvaavat ihmishahmoja ja eläimiä luonnossa. Taiteilijauransa alkupuolella Stenius on kuvannut paljon realistisesti luontoa ja eläimiä. Viimeaikaiset teoksissa hänen ilmaisulleen on ollut leimallista entistä abstraktimpi tyyli ja huomattavan runsas kirkkaiden värien  käyttö.
Stenius käyttää töissään pääsääntöisesti kierrätysmateriaaleja. Kehykset vaihtelevat kierrätyskehyksistä roskapuuhun, metalliin ja mosaiikkiin. Stenius kehystää teoksensa itse.
Taiteilijanura

Aiemmin sairaanhoitajana työskennellyt Stenius on itseoppinut taiteilija. Stenius maalaili työväenopiston akvarellikurssilla vuosina 1994 - 1995. Työskennellessään sairaanhoitajana Stenius alkoi maalaamaan säännöllisesti, täyspäiväisesti hän on maalannut vuodesta 2001. Maalauksia syntyy vuodessä noin 50 kappaletta. Kevääseen 2004 hän maalasi akvarelleja. Tämän jälkeen hän siirtyi öljyväreihin ilman aiempaa kokemusta.
Näyttelyt

2002  Jyväskylän pääkirjasto, Jyväskylä, ensimmäinen oma näyttely, lintuakvarelleja

2008 Jyväskylä Galleria UTU, öljymaalauksia

2009 Varkaus, Ravintola Kaks Ruusua, öljymaalauksia

2010 Vaajakoski, Vaajakosken Wanha Voimala 2010, öljymaalauksia

2011 Vaajakoski, Vaajakosken kirjasto, öljymaalauksia

2012 Jyväskylä, Galleria Gummerus, öljymaalauksia

2013 Jyväskylä, Vakiopaine, öljymaalauksia 2013

2014 Oulu, Kulttuuribingo, "Minä tanssin linnunradalla", öljymaalauksia 2014

2014 Jyväskylä, Mehiläinen Oy, öljymaalauksia
2014 Äänekoski, Hoikkassali, "Hyvä tuoli istua", öljymaalauksia 2014 
 
2014 Helsinkiin, "Naurua avaruudessa", L3 Makasiini, öljymaalauksia
Aiheesta muualla

Paavo Stenius. Taidesivut.net (Arkistoitu – Internet Archive)
Larry Carlton

| Larry Carlton |
| --- | --- |
 Larry Carlton esiintymässä vuonna 1987.
Henkilötiedot
Syntynyt: 2. maaliskuuta 1948 (ikä 76)
Muusikko
Aktiivisena:  1968–
Tyylilajit:  jazz, smooth jazz
Soittimet:  Gibson ES-335
Yhtyeet:  The Crusaders, Fourplay, Steely Dan
Levy-yhtiöt:  GRP, MCA, Warner, Bluebird
Aiheesta muualla
larrycarlton.com
  [ Muokkaa Wikidatassa ] [ ohje ]  
Larry Carlton (s. 2. maaliskuuta 1948 Kalifornia) on yhdysvaltalainen jazzkitaristi. Hän on voittanut kolme Grammy-palkintoa levytyksistään ja sävellyksistään. Yksi hänen kuuluisimmista levytyksistään on kitarasoolo televisiosarja Hill Street Bluesin tunnusmusiikissa. Carlton otti ensimmäiset kitaratuntinsa kuusivuotiaana. Hänen esikuviaan ovat olleet Joe Pass, Wes Montgomery, Barney Kessel ja B. B. King. Myös saksofonisti John Coltrane on tehnyt häneen syvän vaikutuksen.[lähde? ]
Uran alkuajat

1970-luvulla Carlton oli haluttu studiomuusikko Los Angelesissa. Hän soitti yli 500 äänitteellä vuodessa, yhteistyökumppaneinaan muiden muassa Steely Dan, Joni Mitchell ja Quincy Jones. Hänen kitarasoolonsa Steely Danin kappaleessa ”Kid Charlemagne” albumilta The Royal Scam (1978) on listattu kolmanneksi parhaaksi kitarasooloksi Rolling Stone -lehdessä. Vuosina 1971–1976 Carlton soitti jazz-rock-yhtyeessä The Crusaders.
Soolotuotanto

Vuonna 1977 Carlton sai levytyssopimuksen Warner Brothers Recordsille omasta soolotuotannostaan. Hän tuotti kuusi albumia vuosina 1978–1984, mukaan lukien oma versionsa Santo Farinan kappaleesta ”Sleepwalk”, joka kipusi listoille. Vuonna 1983 hänen albuminsa Friends sai Grammy-ehdokkuuden.[lähde? ]
Vuonna 1985 Carlton teki sopimuksen MCA Master Recordsin kanssa akustisesta jazz-albumista. Tuloksena oli levy Alone/But Never Alone, jolta löytyy myös hänen tulkintansa kappaleesta ”The Lord’s Prayer”. Vuodesta 1985 vuoteen 1990 Carlton teki sooloprojekteja ja voitti toisen Grammy-palkintonsa Michael McDonaldin Minute By Minute -coverilla, joka löytyy albumilta Discovery.
Vuonna 1989 Carlton loukkaantui joutuessaan harhaluodin uhriksi yksityisstudionsa (Room 335) ulkopuolella Etelä-Kaliforniassa. Luoti osui häntä kaulaan ja vahingoitti hänen äänihuuliaan ja aiheutti elinikäisen vamman. Carlton toipui kuitenkin nopeasti ja valmisteli tekeillä olleen albumin On Solid Ground loppuun samana vuonna. Hän jatkoi työskentelyä sähkökitaralla 1991, kun hän alkoi nauhoittaa omaa blues-albumiaan, mutta levyn valmistuminen viivästyi muiden projektien ja tarjouksien takia, ja jazz-levy Kid Gloves ilmestyi ennen southern-blues-vaikutteista albumia Renegade Gentleman, joka julkaistiin 1993selvennä. Levyllä vierailee kuudella raidalla nashvilleläinen huuliharpisti Terry McMillan.[lähde? ]
Vuodesta 1994 vuoteen 1997 Carlton teki muutamia kiertueita ja julkaisi albumin kitaristi Lee Ritenourin kanssa. Levyllä oleva kappale Remembering J.P. on kunnianosoitus edesmenneelle Joe Passille. Pian tämän jälkeen 1997 Carlton pääsi Ritenourin paikalle smooth jazz -kvartettiin Fourplay Ritenourin lähdettyä yhtyeestä. Muut soittajat Fourplayssa ovat Bob James (koskettimet), Nathan East (basso) ja Harvey Mason (rummut).
Vuonna 2000 Carlton jatkoi soolotuotantoaan Fingerprints -albumillaan. Seuraavana vuonna hän soitti konserttitaltioinnissa kitaristi Steve Lukatherin kanssa. No Subtitutions: Live At Osaka toi hänelle kolmannen Grammy-palkinnon.
Carltonin myöhempiä albumeja ovat mm. akustinen Deep Into It (2001), jazz-blues-vaikutteinen levy Sapphire Blue (2003) ja Firewire (2005).
Carlton Suomessa

Ensivierailullaan Suomessa Larry Carlton esiintyi yhdessä kitaristi Robben Fordin kanssa 24. marraskuuta 2008  Helsingin Kulttuuritalolla ja seuraavana päivänä Turun Caribiassa.
Vuonna 2009 Larry Carlton Trio esiintyi 31. lokakuuta – 2. marraskuuta Tampere-talolla, Espoossa ja Turussa. Vuonna 2014 Carltonin kvartetti vieraili Pori Jazz -festivaaleilla.
Kitara

Carlton soittaa pääasiassa Gibsonin ES-335-kitaralla, mistä juontuu hänen lempinimensä ”Mr.335”. Gibson valmistaa nykyään Carltonin nimikkomallia, joka perustuu Carltonin omaan vuoden 1968 ES-335-kitaraan.
Diskografia

CD
With A Little Help 1968 (Uni)
Singing / Playing 1973 (Blue Thumb)
Larry Carlton 1977 (Warner Brothers)
MR.335 Live In Japan (Japan Only) 1977
Strikes Twice 1980 (Warner Brothers)
Sleepwalk 1982 (Warner Brothers)
Eight Times Up 1982 (Warner Brothers)
Friends 1983 (MCA)
Alone / But Never Alone 1985 (MCA)
Last Nite 1986 (MCA)
Discovery 1987 (MCA)
On Solid Ground 1989 (MCA)
Christmas At My House 1989 (MCA)
Collection 1990 (GRP)
The Best Of Mr.335 1992 (Warner Brothers)
Kid Gloves 1992 (GRP)
Renegade Gentleman 1993 (GPR)
Larry & Lee 1995 (GRP)
The Gift 1996 (GRP)
Collection Vol.2 1997 (GRP)
Fingerprints 2000 (Warner Brothers)
No Substitution Favored Nations 2001 (Favored Nations)
Deep Into It 2001 (Warner Brothers)
Sapphire Blue 2003 (JVC Music)
The Very Best of Larry Carlton 2005 (GRP)
Firewire 2005 (Bluebird)
Video
Larry Carlton Live 1987
Star Licks Larry Carlton 1989
Star Licks Larry Carlton Vol.2 1992
Larry Carlton Live At Montreal International Jazz Festival 1997
DVD
Larry Carlton - Live In Concert 1984
Carlton Lukather Band – The Paris Concert 2001
Muiden levyillä
Aaron Neville – Warm Your Heart 1991 (A&M)
Aiheesta muualla

Larry Carltonin kotisivut
Fourplay-yhtyeen kotisivut
Lista albumeista, joiden taustalla Larry esiintyy (Arkistoitu – Internet Archive)
Larry Carlton soittamassa Gibson ES-335 -kitaraansa Blue Note -jazzklubilla New Yorkissa vuonna 2006.
Papurikot

| Papurikot |
| --- | --- |
 Täpläpapurikko (Pararge aegeria)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Heinäperhoset Satyrinae
Suku::  Papurikot Pararge  Hübner, 1819
Katso myös
   Papurikot Wikispeciesissä   Papurikot Commonsissa 
Infobox OKNimi-testi OK: 
Papurikot (Pararge) on heinäperhosiin kuuluva päiväperhosten suku. Sukua tavataan Euroopasta, Pohjois-Afrikasta ja Kanariansaarilta.
Lajit

Täpläpapurikko (Pararge aegeria)
Pararge xiphioides
Madeiranpapurikko (Pararge xiphia)
Patrick Anthony Ludden

Patrick Anthony Ludden
Patrick Anthony Ludden (4. helmikuuta 1836 Breaffy – 6. elokuuta 1912) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi Albanyn hiippakuntaan 21. toukokuuta 1865 ja nimitettiin Syracusen hiippakunnan johtoon 14. joulukuuta 1886. Piispaksi vihkiminen seurasi 1. toukokuuta 1887. Pääkonsekraattorina toimi Michael Augustine Corrigan, jota avustivat Bernard Joseph John McQuaid ja Francis McNeirny.
Ludden kuoli 76-vuotiaana virassa.
Osmo Oittinen

Osmo Oittinen vuonna 1960.
Osmo Untamo Oittinen (20. marraskuuta 1914 Äänekoski – 5. tammikuuta 1982 Helsinki) oli suomalainen yritysjohtaja ja kokoomuspoliitikko. Hän toimi sanomalehti Uuden Suomen kustannusyhtiön toimitusjohtajana 1958–1970 ja Kansaneläkelaitoksen johtajana 1973–1979.
Elämä ja ura

Äänekoskelaiseen talonpoikaisperheeseen syntynyt Osmo Oittinen suoritti 1937 yleisen oikeustutkinnon, valmistui sotavuosina lakitieteen kandidaatiksi ja opiskeli sotien jälkeen myös ekonomiksi Helsingin kauppakorkeakoulussa. Hän toimi asianajajana vuodesta 1941, Maanomistajain Liiton lakimiehenä 1945–1949 ja samoissa tehtävissä Metsäliitossa 1948–1949. Vuosina 1949–1952 Oittinen oli Suomen Teollisuusvaltuuskunnan verokomitean sihteeri ja sitten johtajana Suomen Teollisuusliitossa, kunnes hänet 1958 nimitettiin myös Kauppalehteä vuodesta 1958 julkaisseen Oy Uuden Suomen ja sen tytäryhtiön, Suomalaisen Kirjallisuuden Kirjapaino Oy:n toimitusjohtajaksi.
Vuodesta 1964 Uudessa Suomessa työskennelleen Jyrki Vesikansan mukaan Oittinen ei kyennyt kääntämään lehden 1950-luvulla alkanutta laskevaa suosiota uuteen nousuun osittain siksi, ettei tullut kovin hyvin toimeen päätoimittajien Eero Petäjäniemen eikä Pentti Poukan kanssa. Oittisen vaikutuksella Uusi Suomi kokeili alueellisten liitteiden julkaisemista Lahdessa, Turussa ja pääkaupunkiseudulla, kun taas toimitus halusi paikallisuuden sijaan panostaa pikemminkin ulkomaanuutisiin.
Oittinen alkoi sanomalehtien ohella panostaa aikakauslehtiin ja perusti television suosiota hyödyntävän ohjelmalehti Katson 1960. Vuonna 1964 Oittinen osti Ilmari Turjan päätoimittaman Uuden Kuvalehden, joka yhdistettiin Naisten Maailman kanssa Jussi Talven päätoimittamaksi Uusi Maailma -lehdeksi.
Erimielisyyksien ja heikon kannattavuuden takia Oittinen joutui lähtemään Uudesta Suomesta 1970. Hän siirtyi ensin Suomen Työnantajain Keskusliittoon ja sitten 1973 kokoomuksen mandaatilla Kelan johtajistoon. Hän jäi eläkkeelle 1979 ja kuoli 1982.
Elämä ja ura > Ura kokoomuksessa

Vuosina 1947–1949 Oittinen toimi Kansallisen Kokoomuksen eduskuntaryhmän sihteerinä. Vuonna 1962 kokoomus pyysi Oittista  Ahti Karjalaisen ensimmäisen hallituksen valtiovarainministeriksi, mutta Uusi Suomi ei antanut toimitusjohtajalleen virkavapautta.
Patrick (sukunimi)

Patrick  on muun muassa seuraavien henkilöiden sukunimi:
Butch Patrick (s. 1953), yhdysvaltalainen näyttelijä
Danica Patrick (s. 1982), yhdysvaltalainen autourheilija
Deval Patrick (s. 1956), yhdysvaltalainen poliitikko, Massachusettsin ent. kuvernööri
Gail Patrick (1911–1980), yhdysvaltalainen näyttelijä
James Patrick (s. 1963), kanadalainen jääkiekkoilija
John Patrick (1898–1959), yhdysvaltalainen rugby union -pelaaja
John Patrick  (1905–1995), yhdysvaltalainen näytelmäkirjailija
John Patrick (s. 1870), skotlantilainen jalkapalloilija
John Patrick (s. 1974), yhdysvaltalainen meteorologi
John Patrick (s. 1898), pohjoisirlantilainen poliitikko
John Patrick (s. 1954), yhdysvaltalainen Mainen osavaltiossa toimiva poliitikko
John R. Patrick (s. 1945), yhdysvaltalainen liikemies ja IBM:n entinen varapuheenjohtaja
Lester Patrick (1883–1960), kanadalainen jääkiekkoilija ja valmentaja
Lynn Patrick (1912–1980), kanadalainen jääkiekkoilija
Marcus Patrick (s. 1974), brittiläinen näyttelijä
Nicholas Patrick (s. 1964), brittiläis-yhdysvaltalainen insinööri ja astronautti
Nolan Patrick (s. 1998), kanadalainen jääkiekkoilija
Quentin Patrick, Hugh C. Wheelerin ja Richard Wilson Webbin yhteinen kirjailijanimimerkki
Robert Patrick (s. 1958), yhdysvaltalainen näyttelijä
Ruth Patrick (1907–2013), yhdysvaltalainen kasvitieteilijä ja limnologi
Tara Patrick, Carmen Electra (s. 1972), yhdysvaltalainen malli, televisioesiintyjä ja laulaja
Tera Patrick, oik. Linda Ann Hopkins (s. 1976), yhdysvaltalainen pornonäyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Old Ways

| Old Ways Neil Young |
| --- | --- | --- |

Studioalbumin tiedot
 Äänitetty : tammikuu 1983 – huhtikuu 1985
 Julkaistu: 12. elokuuta 1985
 Tuottaja(t): Neil Young, David Briggs, Ben Keith, Elliot Mazer
 Tyylilaji: country
 Kesto: 36.43
 Levy-yhtiö: Geffen
Neil Youngin muut julkaisut
| Everybody's Rockin' 1983 | Old Ways 1982 | Landing on Water 1986 |
Old Ways on Neil Youngin albumi vuodelta 1985.
Kappaleet

Kaikki kappaleet Neil Young, jos ei toisin mainita
The Wayward Wind – 3.12 (säv. Herb Newman, Stanley Lebowski)
Get Back to the Country – 2.50
Are There Any More Real Cowboys? – 3.03
Once an Angel – 3.55
Misfits – 5.07
California Sunset – 2.56
Old Ways – 3.08
My Boy – 3.37
Bound for Glory – 5.48
Where Is the Highway Tonight? – 3.02
Kokoonpano

Neil Young – kitara, banjo, huuliharppu, laulu
Waylon Jennings – kitara, laulu
Willie Nelson – kitara, laulu
Rufus Thibodeaux – viulu
Ben Keith – pedal steel- kitara, dobro
Tim Drummond – basso
Karl Himmel – rummut
Joe Allen – basso (sähkö- & pystybasso)
Ralph Mooney – pedal steel guitar
Hargus "Pig" Robbins – piano
Gordon Terry – viulu
Joe Osborn – basso
Anthony Crawford – mandoliini, laulu
Terry Lee McMillan – huuliharppu, Munniharppu
Béla Fleck – banjo
Bobby Thompson – banjo
David Kirby – kitara
Grant Boatwright – kitara
Johnny Christopher – kitara
Ray Edenton – kitara
Gove Scrivenor – autoharp
Farrell Morris – lyömäsoittimet
Marty Stuart – mandoliini
Carl Gorodetzky – viulu
Spooner Oldham – piano
Larry Byrom – laulu
Rick Palombi – laulu
Doana Cooper – laulu
Denise Draper – laulu
Gail Davies – laulu
Betsy Hammer – laulu
Pam Rose – laulu
Janis Oliver-Gill – laulu
Mary Ann Kennedy – laulu
Kristine Oliver-Arnold – laulu
Leona Williams – laulu
Jouset:
Carl Gorodetsky
George Binkley
John Borg
Roy Christensen
Virginia Christensen
Charles Everett
Larry Harvin
Mark Hembree
Lee Larrison
Betty McDonald
Dennis Molchan
Pamela Sixfin
Mark Tanner
David Vanderkooi
Gary Vanosdale
Carol Walker
Stephanie Woolf
Arviot

Allmusic:
Robert Christgau: B
Aiheesta muualla

Old Ways discogs.com -sivustolla
Otus (EP)

| Otus Joose Keskitalo |
| --- | --- | --- |

EP-levyn tiedot
 Julkaistu: heinäkuu 2007
 Formaatti: 7″ vinyyli
 Tyylilaji: folk rock
 Levy-yhtiö: Helmi Levyt
Joose Keskitalon muut julkaisut
| Kaupungit puristuvat puristimissa 2006 | Otus 2007 | Joose Keskitalo ja Kolmas Maailmanpalo 2008 |
Otus on Joose Keskitalon EP-levy, joka julkaistiin heinäkuussa 2007 levymerkillä Helmi Levyt.
Kappaleet > A-puoli

Mäkivanhus
Onni
Kappaleet > B-puoli

Kuljin minä maantietä
Otus
Aiheesta muualla

Otus discogs.com -sivustolla
Palomuuri (romaani)

| Palomuuri> Brandvägg.Alkuperäisteos |
| --- | --- |
Kirjailija:  Henning Mankell
Kieli:  ruotsi
Genre:  rikosromaani, jännitys
Julkaistu:  1998
Ulkoasu:  sidottu
Sarja: Wallander
Edeltävä:  Askeleen jäljessä
Seuraava:  Pyramidi
Löydä lisää kirjojaKirjallisuuden teemasivulta
Palomuuri on kahdeksas kirja Henning Mankellin kirjoittamassa Kurt Wallander -kirjasarjassa. Se ilmestyi vuonna 1998 ja on filmattu kahdesti: ruotsinkielisessä versiossa vuodelta 2006 Wallanderia näyttelee Rolf Lassgård ja englanninkielisessä vuodelta 2008 Kenneth Branagh. Elokuvaversioiden juonet poikkeavat joissakin kohdin kirjasta.